Былтыр Қазақстан мектептеріндегі орын тапшылығы 55 мыңнан асты
DATE: 15:06, 18 Сәуір 2017 | GMT +5
TITLE: Былтыр Қазақстан мектептеріндегі орын тапшылығы 55 мыңнан асты
URL: https://kaz.inform.kz/news/byltyr-kazakstan-mektepterindegi-oryn-tapshylygy-55-mynnan-asty_a3018284/
META: DATE: 15:06, 18 Сәуір 2017 | GMT +5
TOTAL WORDS: 131
AUTHOR(S):
TEXT: Статистикалық деректерге сәйкес, 2015 жылы орта білім мекемелерінде орын тапшылығы 39, 9 мыңды құрап, 2010 жылмен салыстырғанда 60% азайған еді. 2016 жылы бірінші сынып оқушыларының саны 370 мыңға күрт артуына байланысты, орын жетіспеушілігі 55, 2 мыңға дейін жетті. Тапшылықтың артуына сондай-ақ Қазақстандағы жалпы білім беретін мектептер санының жыл сайын азаюы әсер етуде. Әр жылы елдегі мектептер саны 1% қысқарып отырады, осылайша, 2016 жылы республика аумағындағы мектептер саны 7, 37 мыңды құрады. Бұл көрсеткішке апатты жағдайдағы мектептердің 93-тен 37-ге дейін қысқаруы да өз ықпалын тигізбей қоймады. Сонымен қатар, мектептердегі білікті педагогтар саны артып келеді. Жоғары және бірінші санаттағы мұғалімдер саны 2015 жылы 49, 8% құраса, 2016 жылы 50, 7% дейін жеткен. Ең жоғары көрсеткіштер - Павлодар облысында, Астана және Алматы қалаларында. Ал ең төменгі көрсеткіштер Маңғыстау, Оңтүстік Қазақстан және Ақтөбе облыстарында белгіленді
